คือพึ่งมีเพศสัมพันธ์ค่ะ โดยไม่ได้เต็มใจ เลยค่อนข้างรุนแรง มีเลือดออกเล็กน้อย (ไม่ได้ป้องกัน แต่คนทำไม่ได้เป็นโรคอะไรค่ะ อันนี้ยืนยัน)เบื้องต้นกินยาคุมฉุกเฉินผ่านมา สามวัน เริ่มมีอาการตกขาวเป็นมูกสีขาวออกมาจำนวนมากจากนั้นก็หายไป และมีตกขาวคล้ายนมบูด ออกมาไม่มาก และมีกลิ่นค่อนข้างแรงค่ะจนถึงวันนี้ เริ่มสังเกตุเห็นตุ่มขาวในช่องคลอด แต่ไม่เจ็บนะคะ มีอาการคันอย่างเดียวภายในช่องคลอด และรู้ว่ากำลังไหลอยู่ค่ะ ตกขาวจากสีขาวเปลี่ยนออกเหลืองๆอยากทราบว่าเป็นอะไรหน่ะค่ะเบื้องต้นไม่รู้ว่าใช่เชื้อราไหม แต่กำลังคิดว่าจะซื้อยาเชื้อรามาก่อนค่อนข้างลำบาคใจที่จะเล่าให้เภสัชฟังหน่ะค่ะ รบกวนทีนะคะ
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 โรคติดต่อทางเพศสัมพันธ์เช่นหนองในแท้ หนองในเทียม หรือซิฟิลิซ อาจทำให้ระคายเคืองช่องคลอด ตกขาวผิดปกติ ร่วมกับมีตุ่มที่อวัยวะเพศได้แต่หากเด่นที่เรื่องตกขาวที่มามากและสีขุ่น อาจจะนึกถึงเชื้อราในช่องคลอดมากที่สุด โดยเชื้อราในช่องคลอดนั้นไม่ได้เป็นโรคติดต่อทางเพศสัมพันธ์ แต่เกิดจากช่องคลอดสูญเสียสภาวะปกติไป เช่นการสวนล้างช่องคลอดบ่อยๆ การรักษาคือการใช้ยาเหน็บฆ่าเชื้อรา แต่อย่างไรก็ตามไม่แนะนำให้ซื้อยามาใช้เอง ควรพบสูตินรีแพทย์เพื่อตรวจร่างกายอย่างละเอียดก่อนว่าเข้าได้กับโรคใดมากที่สุดจะได้ได้ยาที่ตรงกับโรคค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์